Γιώργος Κατσαρός

Ο Γιώργος Κατσαρός (Κέρκυρα, 7 Μαρτίου 1934Γιώργος Κατσαρός - Ελληνική Δισκογραφία) είναι Έλληνας συνθέτης, μαέστρος και δεξιοτέχνης του σαξόφωνου με διεθνή καριέρα. Διετέλεσε Διευθυντής της ορχήστρας του Εθνικού Ιδρύματος Ραδιοφωνίας κατά τη Στρατιωτική δικτατορία στην Ελλάδα (1967 - 1974).

 Βιογραφία 
Γεννήθηκε στην Κέρκυρα στις 7 Μαρτίου του 1934. Φοίτησε στο Πάντειο Πανεπιστήμιο και είναι απόφοιτος του Ελληνικού Ωδείου. Πάμπολλες συνθέσεις του έχουν παρουσιαστεί από το 1959 που πρωτοξεκίνησε στο θέατρο, τον κινηματογράφο, το ραδιόφωνο και την τηλεόραση καθώς και σε πολλούς μουσικούς δίσκους.

Ο Γιώργος Κατσαρός παντρεύτηκε το 1969 τη Μιρέλλα Κουτσοκώστα. Απέκτησαν δύο παιδιά, τον αθλητικογράφο Αντώνη Κατσαρό και τον σκηνοθέτη Αλέξανδρο Κατσαρό.

Ο Γιώργος Κατσαρός είναι μέλος της Εταιρίας Ελλήνων Θεατρικών Συγγραφέων, της Ένωσης Μουσικοσυνθετών Στιχουργών Ελλάδος και του Πανελλήνιου Μουσικού Συλλόγου. Έχει δώσει πολλές συναυλίες στο εξωτερικό, όπως στην πρώην Σοβιετική Ένωση, την Αλβανία, τη Βραζιλία, τη Γαλλία, τη Γερμανία κ.α. Έχει συμμετάσχει σε ταινίες του ελληνικού κινηματογράφου και έχει συνεργαστεί με κορυφαίους καλλιτέχνες όπως η Αλίκη Βουγιουκλάκη, η Ρένα Βλαχοπούλου, η Νάνα Μούσχουρη, η Βίκυ Μοσχολιού, η Μαρινέλλα, ο Γιάννης Πάριος, η Λίτσα Διαμάντη, η Δήμητρα Γαλάνη, ο Πάνος Γαβαλάς, η Ρία Κούρτη. Ακόμη έχει συνεργαστεί με άλλους συνθέτες όπως ο Μίμης Πλέσσας.

Έχει τιμηθεί με το Β΄ Βραβείο στο Φεστιβάλ Τραγουδιού Σόποτ της Πολωνίας και Βρυξελλών (1965), το Γ΄ Βραβείο στο Φεστιβάλ τραγουδιού Μάλτας (1969), και το Δ΄ Βραβείο Φεστιβάλ τραγουδιού στο Ρίο ντε Τζανέιρο (1970). Επίσης έχει λάβει μέρος στον Διαγωνισμό Τραγουδιού της Eurovision του 1974 ως συνθέτης και διευθυντής ορχήστρας και ήταν μέλος σε πολλές καλλιτεχνικές επιτροπές ανάδειξης νέων καλλιτεχνών. Το 1960 έδωσε εξετάσεις, τις οποίες πέρασε και διετέλεσε μαέστρος της μεγάλης Ορχήστρας Ποικίλης Μουσικής του Εθνικού Ιδρύματος Ραδιοφωνίας (ΕΙΡ).

Την περίοδο της Στρατιωτικής δικτατορίας 1967-1974 συμμετείχε στους εορτασμούς της επετείου της 21ης Απριλίου 1967 στο Παναθηναϊκό Στάδιο ανάμεσα σε ηθοποιούς και τραγουδιστές. Αυτό το διάστημα ο Κατσαρός ήταν ένας από τους Διευθυντές της ορχήστρας του Εθνικού Ιδρύματος Ραδιοφωνίας.Ο Βόγλης για τους καλλιτέχνες την περίοδο της χούντας, 25/04/2020, ogdoo.gr

Μελοποίησε τον χουντικό Ύμνο της 21ης Απριλίου σε στίχους Γιώργου Οικονομίδη.Ποιοι καλλιτέχνες τραγούδησαν τον ύμνο της Χούντας, musicheaven.gr

Από το 1977 έως το 1983 συμμετείχε στην κριτική επιτροπή νέων ταλέντων της εκπομπής Να η ευκαιρία της ΕΡΤ, με τους  Γρηγόρη Γρηγορίου, Ροζίτα Σώκου, Σάσα Ντάριο, Γιάννη Φλερύ και Λευτέρη Παπαδόπουλο.

Ήταν κάτοικος Αθηνών (Παλαιό Φάληρο). Έχει διατελέσει μέλος του Δ.Σ. του Παναθηναϊκού Αθλητικού Ομίλου.ΕΡΤ1 - Εκπομπή Προσωπικά , 26 Φεβρουαρίου 2017

 Μουσική για τον κινηματογράφο 
+ΈτοςΤίτλοςΣκηνοθέτης1960Το κορίτσι του δρόμουΧρήστος ΑποστόλουΆντρας είμαι και το κέφι μου θα κάνωΜαρία ΠλυτάΤο νησί της αγάπηςΚώστας ΚαραγιάννηςΤο αγρίμιΤσακιτζής: Ο προστάτης των φτωχώνΚώστας Ανδρίτσος1962Ο μαγκούφηςΤζανής ΑλιφέρηςΟ Σταμάτης και ο ΓρηγόρηςΓιώργος ΠαπακώσταςΠοτέ δε σε ξέχασαΚώστας ΑνδρίτσοςΠρέπει να ζήσεις τίμιαΝίκος Αβραμέας1963Ο αδελφός ΆνναΓρηγόρης ΓρηγορίουΤο κάθαρμαΚώστας ΑνδρίτσοςΟ ταυρομάχος προχωρείΣωκράτης Καψάσκης1964Ο κράχτηςΚώστας ΑνδρίτσοςΚραυγήΤο παραμύθι ενός ζωγράφουΝέστορας ΜάτσαςΔρόμος χωρίς σύνοραΉταν όλοι τους κορόιδαΧρήστος ΑποστόλουΤα δίδυμαΚώστας ΚαραγιάννηςΟ παράς κι ο φουκαράςΑνεμοστρόβιλοςΑν έχεις τύχηΓιώργος ΠετρίδηςΤρία κορίτσια απ' την ΑμέρικαΝτίμης ΔαδήραςΟ θαλασσόλυκοςΚώστας ΧατζηχρήστοςΟ Αριστείδης και τα κορίτσια τουΣτέλιος ΖωγραφάκηςΤα 201 καναρίνιαΓρηγόρης ΓρηγορίουΚάθε λιμάνι και καημόςΌμηρος Ευστρατιάδης & Πυθαγόρας1965Τσακισμένη απ' την ορφάνιαΚώστας ΚαραγιάννηςΤο ρεμάλι της Φωκίωνος ΝέγρηΒρόμικη πόληΚώστας ΑνδρίτσοςΗ τιμωρίαΑνδρέας Κατσιμητσούλιας1966Αχ!.. και να 'μουν άντραςΣτέφανος ΦωτιάδηςΑρτίσταΚώστας ΚαραγιάννηςΟ εξυπνάκιαςΤα μυστικά της αμαρτωλής Αθήνας1967Ο σπαγγοραμένοςΒίβα ΡέναΑνάμεσα σε δυο γυναίκεςΗ χαρτορίχτραΗ γόησσαΗ κοροϊδάραΠατέρα κάτσε φρόνιμαΑν όλες οι γυναίκες του κόσμουΝέστορας ΜάτσαςΗ κόρη μου η ψεύτραΣτέλιος ΤατασόπουλοςΟ σατράπηςΚώστας Ανδρίτσος1968Ο στρίγγλος που έγινε αρνάκιΑλέκος ΣακελλάριοςΟ Ρωμιός έχει φιλότιμοΤο κορίτσι του λούνα παρκΚώστας ΚαραγιάννηςΗ αγάπη μαςΗ ζηλιάραΤο πιο λαμπρό μπουζούκιΓια μια τρύπια δραχμήΚώστας ΑνδρίτσοςΟι άνδρες δε λυγίζουν ποτέ1969Ο άνθρωπος της καρπαζιάςΚώστας ΚαραγιάννηςΗσαΐα μη χορεύειςΟ Στρατής παραστράτησεΈνας άφραγκος ΩνάσηςΗ αρχόντισσα της κουζίναςΤρεις τρελοί για δέσιμοΟ θαυματοποιόςΚώστας ΑνδρίτσοςΗ οργή του αδικημένουΟ παραμυθάςΕρρίκος ΘαλασσινόςΤο αφεντικό μου ήταν κορόιδο1970Φουκαράδες και λεφτάδεςΚώστας ΚαραγιάννηςΚρίμα το μπόι σουΟι 4 άσοιΟ δασκαλάκος ήταν λεβεντιάΈνας τρελός γλεντζέςΈμπαινε ΜανωλιόΟ νάνος και οι 7 χιονάτεςΝα 'τανε το 13 να 'πεφτε σε μαςΝτίνος ΔημόπουλοςΈνα μπουζούκι αλοιώτικο από τ' άλλαΚώστας ΧατζηχρήστοςΤο όνειρο της ΚυριακήςΟδυσσέας ΚωστελέτοςΗ σκλάβαΟ τελευταίος των κομιτατζήδωνΓρηγόρης ΓρηγορίουΟι τρεις ψεύτεςΚώστας ΑνδρίτσοςΟ τρελός της πλατείας ΑγάμωνThe Greeks Have a New WordΣτάνλεϊ Γουίλις1971Πίσω μου σ' έχω σατανάΝτίνος ΔημόπουλοςΖητείται επειγόντως γαμπρόςΑλέκος ΣακελλάριοςΗ κρεβατομουρμούραΟρέστης ΛάσκοςΚάθε ναυάγιο και μια κόλασηΚώστας ΚαραγιάννηςΓια μια χούφτα τουρίστριεςΕρρίκος ΘαλασσινόςΔώστε τα χέριαΕρρίκος ΑνδρέουΜια γυναίκα, μια αγάπη, μια ζωήΟδυσσέας Κωστελέτος1972Η κόμισσα της ΚέρκυραςΑλέκος ΣακελλάριοςΗ Ρένα είναι οφσάιντ1980Έξοδος κινδύνουΝίκος ΦώσκολοςΠονηρό θηλυκό... κατεργάρα γυναίκαΚώστας ΚαραγιάννηςΡένα... να η ευκαιρίαΟ Κώτσος στην Ε.Ο.Κ.Ντίμης Δαδήρας1981Γκαρσονιέρα για δέκαΕίσαι στην ΕΟΚ, πάθε για την ΕΟΚΟ σεξοκυνηγόςΚατάσκοπος ΝέλληΤάκης Βουγιουκλάκης1982Πανικός στα σχολείαΝτίμης ΔαδήραςΦυλακές ανηλίκωνΕδώ και τώρα... αγγούρια! Πόσα φάγατε σήμερα;Ο ζιγκολό της ΑθήναςΓιώργος Λαζαρίδης1983Δάσκαλε τι δίδασκες;Μιχάλης ΛεφάκηςΠες τα βρωμόστομεΕρρίκος ΘαλασσινόςΚαμικάζι αγάπη μουΓιάννης ΔαλιανίδηςΧούλιγκανς: Κάτω τα χέρια απ' τα νιάταΚώστας ΚαραγιάννηςΗ σιδηρά κυρίαΤάκης ΒουγιουκλάκηςΗ δημοκρατία του νέφουςΆρης ΠαπαθεοδώρουΟ βιασμός μιας μοναχήςΓιώργος Μυλωνάς1984Φυλακές ανηλίκων Νο 2: Εκδίκηση στη βία1986Ράδιο αρβύλαΠαύλος Φιλίππου1987The ΚΟΠΑΝΟΙΓιώργος Κωνσταντίνου1991Ο Τζώνης Κελν, κυρία μουΘανάσης Σκουρμπέλος

 Παραπομπές 

 Πηγές 
«Who's Who 1979» σ.278
 http://www.parathemata.com/2014/04/80.html

 Εξωτερικοί σύνδεσμοι 

Κατηγορία:Έλληνες συνθέτες
Κατηγορία:Σαξοφωνίστες
Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Έλληνες συνθέτες μουσικής ταινιών
Κατηγορία:Χούντα των Συνταγματαρχών